Guvernul elimină facilitățile fiscale din IT, construcții și agricultură și scade pragul de impozitare pentru IMM-uri
Impozitul pe dividende distribuite din 2025 va crește de la 8% la 10%, facilitățile de care beneficiază angajații din IT, construcții, agricultură și industrie alimentară vor fi eliminate, plafonul pentru veniturile microîntreprinderilor va fi redus de la 500.000 de euro în prezent, la 250.000 de euro, și se reinstituie impozitul pe construcții, conform proiectului de Ordonanță privind unele măsuri fiscal-bugetare, publicat duminică de Ministerul Finanțelor, cunoscută și ca „ordonanța austerității”.